Rafael Sabatini

Rafael Sabatini, nado en Jesi o 29 de abril de 1875 e finado en Adelboden o 13 de febreiro de 1950  foi un escritor británico de orixe italiana, autor de novelas, de aventuras e amores, de moito éxito na súa época.

 Traxectoria 
Naceu na provincia de Ancona, na Italia central, de nai inglesa e pai italiano. Os pais eran antigos cantantes de ópera que se converteran en profesores. O neno Rafael viviu en contacto con moitas linguas, vivindo co seu avó en Inglaterra, e foi á escola en Portugal, mais tamén pasou algúns períodos en Suíza. Aos dezasete anos volveu a Inglaterra.

Tras unha breve experiencia no mundo dos negocios, Sabatini mirou á literatura, escolleu o inglés como lingua literaria xa que na súa opinión "As mellores historias escríbense en inglés"Knight, Jesse F. e Darley, Stephen (2010). The Last of the Great Swashbucklers: A Bio-Bibliography of Rafael Sabatini. New Castle: Oak Knoll. ISBN 978-1-58456279-5; na década de 1890 escribiu contos, e en 1902 apareceu a súa primeira novela. Pero tardou máis dun cuarto de século antes de alcanzar o éxito, grazas a Scaramouche, publicado en 1921. Esta brillante novela sobre a Revolución Francesa converteuse nun éxito de vendas; Captain Blood de 1922 tivo o mesmo éxito e tamén se reeditaron as súas obras anteriores, acadando tamén moito éxito The Sea Hawk, orixinalmente publicada en 1915.
Sabatini, foi un prolífico escritor, capaz de escribir un libro cada ano e aínda que as súas obras posteriores non acadaron o éxito das anteriores, mantivo un alto nivel de popularidade entre os lectores. En total, Sabatini escribiu trinta e unha novelas, oito coleccións de contos, seis libros de non ficción e mais unha peza teatral. As súas novelas máis famosas foron The Sea Hawk (1915), sobre a armada española e os piratas da Costa Berberisca; Scaramouche (1921), que se desenvolve durante a Revolución Francesa e na que o protagonista, un fuxitivo, únese a unha compañía de comediantes; Captain Blood (1922), na que o protagonista é o almirante dun buque da frota pirata e
Bellarion the Fortunate (1926), sobre un arteiro neno inmerso na política italiana do século XV . De varias das súas novelas fixéronse versións cinematográficas. Rex Ingram realizou Scaramouche (1923) protagonizada por Ramón Novarro; The Sea Hawk (1924) dirixiuna Frank Lloyd e protagonizouna Milton Sills. Da versión cinematográfica de Captain Blood (1924), con J. Warren Kerrigan como protagonista só se conserva unha copia incompleta. O filme sonoro The Black Swan (1942) protagonizárono Tyrone Power e Maureen O'Hara.

 Narrativa 
miniatura|A portada da edición de 1922 de Captain Blood
 The Lovers of Yvonne ou The Suitors of Yvonne) (1902) 
 The Tavern Knight (1904) 
 Bardelys the Magnificent (1905) 
 The Trampling of the Lilies (1906) 
 Love-At-Arms: Being a narrative excerpted from the chronicles of Urbino during the dominion of the High and Mighty Messer Guidobaldo da Montefeltro (1907) 
 The Shame of Motley (1908) 
 St. Martin's Summer (1909)
 Mistress Wilding ou Anthony Wilding (1910)
 The Lion's Skin (1911) 
 The Justice of the Duke (1912) 
 The Strolling Saint (1913) 
 The Gates of Doom (1914) -
 The Sea Hawk (1915) 
 The Banner of the Bull (1915) 
 The Snare (1917)
 Scaramouche (1921) 
 Captain Blood ou Captain Blood His Odyssey (1922) 
 Fortune's Fool) (1923) 
 The Carolinian (1924) 
 Bellarion the Fortunate (1926)
 The Nuptials of Corbal (1927) 
 The Hounds of God (1928) 
 The Romantic Prince (1929) 
 The Reaping (1929)
 IThe King's Minion ou The Minion (1930)
 Scaramouche the King-Maker (1931)
 Captain Blood Returns ou The Chronicles of Captain Blood (1931) 
 The Black Swan (1932) 
 The Stalking Horse (1933)
 Venetian Masque (1934) 
 Chivalry (1935)
 The Fortunes of Captain Blood (1936) 
 Scaramis (1936)
 The Lost King (1937)
 The Sword of Islam (1939) 
 The Marquis of Carabas o Master-At-Arms (1940) 
 Columbus (1941) 
 King In Prussia ou The Birth of Mischief) (1944) 
 Turbulent Tales (1946) 
 The Gamester (1949)

 Teatro 
 The Tyrant: An Episode in the Career of Cesare Borgia, a Play in Four Acts  (1925)

 Ensaio 
 The Life of Cesare Borgia) (1912) 
 Torquemada and the Spanish Inquisition (1913) 
 The Historical Nights' Entertainment (1917) 
 Heroic Lives (1934)

 Notas 

Categoría:Finados en 1950
Categoría:Nados en 1875
Categoría:Nados na provincia de Ancona
Categoría:Escritores do Reino Unido
Categoría:Escritores en lingua inglesa
Categoría:Ingleses de ascendencia italiana